CELEX: 62010CA0137
Language: sl
Date: 2011-05-05 00:00:00
Title: Zadeva C-137/10: Sodba Sodišča (tretji senat) z dne 5. maja 2011 (predlog za sprejetje predhodne odločbe Conseil d'État – Belgija) – Evropski skupnosti proti Région de Bruxelles-Capitale (Člena 207(2) ES in 282 ES — Zastopanje Evropskih skupnosti pred nacionalnimi sodišči — Pristojnosti Komisije — Prenos pristojnosti za zastopanje na druge institucije Skupnosti — Pogoji)

25.6.2011   
            
            
               SL
            
            
               Uradni list Evropske unije
            
            
               C 186/6
            
         Sodba Sodišča (tretji senat) z dne 5. maja 2011 (predlog za sprejetje predhodne odločbe Conseil d'État – Belgija) – Evropski skupnosti proti Région de Bruxelles-Capitale
   (Zadeva C-137/10) (1)
   
   (Člena 207(2) ES in 282 ES - Zastopanje Evropskih skupnosti pred nacionalnimi sodišči - Pristojnosti Komisije - Prenos pristojnosti za zastopanje na druge institucije Skupnosti - Pogoji)
   2011/C 186/10
   Jezik postopka: francoščina
   
      Predložitveno sodišče
   
   Conseil d'État
   
      Stranki v postopku v glavni stvari
   
   
      Tožeča stranka: Evropski skupnosti
   
      Tožena stranka: Région de Bruxelles-Capitale
   
      Predmet
   
   Predlog za sprejetje predhodne odločbe - Conseil d'État - Razlaga členov 282 ES in 207(2), prvi pododstavek, ES - Pogoji, da Komisija na drugo institucijo prenese svojo pristojnost za zastopanje Skupnosti - Veljavnost pooblastila, če ni poimensko določena oseba fizična oseba, pooblaščena za zastopanje pooblaščene institucije – Pristojnost nacionalnega sodišča, ki odloča o tej zadevi - Dvomi o pravilnosti zastopanja Sveta s strani namestnika generalnega sekretarja, ki je odgovoren za organizacijsko vodenje generalnega sekretariata - Spoštovanje načela organizacijske avtonomije institucij
   
      Izrek
   
   Pooblastilo, s katerim je Evropska komisija na drugo institucijo Skupnosti prenesla svojo pristojnost za zastopanje Evropskih skupnosti pred nacionalnim sodiščem v sporu, ki se nanaša na to institucijo, pri čemer ta pristojnost izhaja iz člena 282 ES, je bilo pravilno podeljeno, ne glede na to, ali je bila v tem pooblastilu poimensko določena fizična oseba, pooblaščena za zastopanje pooblaščene institucije. V takih primerih sta tako ta institucija kot fizična oseba, če je bila določena, za zastopanje Evropskih skupnosti lahko pooblastili odvetnika.
   
      (1)  UL C 148, 5.6.2010.